Krever etterforskning av hårstrå i Tina-saken
Det er snakk om tre hårstrå med røtter som ble gjort i en bil som var aktuell i etterforskningen for 15 år siden. VG Spesial: De uløste drapssakene – Tina Jørgensen – Jeg har sendt en begjæring etter at jeg selv har gått gjennom de gamle saksdokumentene, og jeg mener at det finnes en mulighet her, sier advokaten til VG. Han representerer en av de siktede i saken, som nå ligger an til å kunne bli henlagt av politiet, fordi det etter alt og dømme ikke er noe substans i forklaringene som ble gitt tidligere i høst. «Lydopptakmannen»: Jeg snakket om Tina i terapiI en nylig sakkyndigrapport som NRK omtalte denne uken, ble det konkludert med at hovedforklaringen i saken, etter alt å dømme var basert på falske minner. – Det kom ikke som en overraskelse på meg, sier Sylte. Han mener likevel det er for tidlig å legge vekk hele Tina-saken. – Det er en drapsmann der ute, og det er fortsatt mulig å finne ham, sier Sylte. Han mener svaret kan ligge i den etterforskningen som allerede er gjort i saken, og det er på bakgrunn av gjennomgangen av gamle sakspapirer at han ber politiet gjøre nye undersøkelser. Det han konkret ber om er nye undersøkelser av tre hårstrå med røtter som ble funnet i bagasjerommet på en bil som var sentral i Tina-sakens første etterforskning for 15 år siden. Hårstråene hadde Tinas DNA. – Dersom det ikke er gjort, kreves det at hårstråene om mulig sendes til analyse med hensyn til toksikologisk eller lignende profil, også om mulig med hensyn til røttene, for å sammenligne hårstråene med hverandre. På denne måten kan det være muligheter for å få frem opplysninger som kan si noe om sannsynligheten for at hårstråene er kommet inn i bilen samtidig. Advokaten ber tilvarende om at undersøkelser gjøres av hårprøver fra Tina, fra da hun ble funnet. – Et sammenligningsgrunnlag her, antas å kunne si noe om hvor lang tid det kan ha gått før de tre hårstråene kom inn i bilen til Tinas dødstidspunkt, skriver advokaten i brevet.Etterforskningsleder Bjørn Kåre Dahl bekrefter overfor VG at de har mottatt begjæringen. – Det er for tidlig for oss å si hva vi kan gjøre med dette, men vi tar begjæringen på alvor og vil se hva som lar seg gjøre, sier han. – Har dere gjort disse undersøkelsene før? – Det kan jeg ikke svare på nå, sier Dahl. Tina-saken går trolig mot en snarlig henleggelse. Det endelige nådestøtet mot den nye etterforskningen kom etter konklusjonen i sakkyndigrapporten om den såkalte lydopptaksmannen. Les også: Avhørene av siktet (36) kan velte etterforskningen – Jeg kan ikke kommentere dette. Det er ikke vår oppgave å henlegge saken. Vi vil bare sende den videre til påtalemyndigheten som tar avgjørelsen basert på det arbeidet vi har gjort, sier Dahl.
Forsvarer Olav Sylte har nylig sendt en begjæring til Stavanger-politiet, der han ber dem sjekke beslag av tre hårstrå.